# As-Sawiya

As-Sawiya (àrab: الساويه, as-Sāwiya) és un vila palestina de la governació de Nablus, a Cisjordània, al nord de la vall del Jordà, 18 kilòmetres al sud de Nablus. Segons l'Oficina Central Palestina d'Estadístiques tenia 2.301 habitants el 2007.

## Història

S'hi ha trobat als jaciments de la vila tests de l'Edat de Ferro (s.VIII-VII aC) i de les èpoques persa, hel·lenística, croada/aiúbida, mameluca i otomana. En els segles xii i xiii, durant l'era dels croats, As-Sawiya fou habitada per musulmans segons Ḍiyāʼ al-Dīn.
Just al nord-est de la vila hi havia l'àrea de Khan Sawieh, on s'hi ha trobat terrissa romana d'Orient, antigues tombes i cisternes. Denys Pringle llista Khan entre les restes Croades a Palestina. En 1838 Robinson va trobar Khan en ruïnes, igual que de Saulcy en 1850. En 1882 el Survey of Western Palestine (SWP) del Fons per a l'Exploració de Palestina la va descriure com: «un petit edifici quadrat, també les ruïnes de Khan, les parets estan dretes a certa altura, i les pedres tallades s'utilitzen a les cantonades. Hi ha tombes excavades a la roca just al sud, mostrant el lloc on hi havia un antic assentament. El nom del lloc és Khurbet Berkit.»

### Època otomana

As-Sawiya fou incorporada a l'Imperi Otomà en 1517 amb la totalitat de Palestina, i en 1596 apareixia als registres fiscals com a part de la nàhiya de Jabal Qubal del liwà de Nablus. Tenia una població de 40 llars i 2 solters, tots musulmans, i pagaven impostos pel blat, l'ordi, collites d'estius, oliveres, ingressos ocasionals, cabres i ruscs.
En 1838 Robinson registra As-Sawiya situada en un turó. En 1870 Victor Guérin va trobar que tenia 300 habitants, i que els vilatans tenien una mesquita. En el SWP de 1882 descrivia Sawiya com «una petita vila en un turó que domina la carretera.»

### Època del Mandat Britànic

En el cens de Palestina de 1922 organitzat per les autoritats del Mandat Britànic de Palestina, As-Sawiya (anomenada Sawiyeh) tenia 476 habitants, tots musulmans. que augmentà en el cens de 1931 a 596, tota musulmans en 128 llars.
En el cens de 1945, Es Sawiya tenia 820 musulmans, amb 10,293 dúnams de terra, segons un cens oficial de terra i població. D'aquests, 4,394 dúnams eren plantacions i terra de rec, 3,412 usats per a cereals, mentre 40 dúnams eren sòl edificat.

### Època moderna

Després de la de la Guerra araboisraeliana de 1948, i després dels acords d'Armistici de 1949, As-Sawiya va restar en mans de Jordània. Després de la Guerra dels Sis Dies el 1967, ha estat sota ocupació israeliana.
As-Sawiya depèn totalment de la terra agrària. Abans de la Segona Intifada uns 250 residents de al vila treballaven a Israel, però en 2004 només tres hi continuaven treballant. Els cultius principals a la vila són el blat, olives, raïm, figues i fesols. La terra també utilitzada per al pasturatge. Alguns residents fabriquen iogurt de llurs vaques i el venen. També venen oli d'oliva a les viles properes com Lubban. La indústria més important després de l'agricultura és la pedra tallada.
Segons els vilatans, la vida del poble ha estat «profundament afectada» per l'assetjament dels colons jueus. «La gent no pot anar a collir les seves terres. Els colons ens prenen les nostres olives, llancen pedres a la gent.»

## Referències

* ↑ «As-Sawiya». ésAdir. [Consulta: 10 novembre 2023].
* ↑ Palmer, 1881 p. 245
* ↑ 2007 PCBS Census Arxivat 2019-04-09 a Wayback Machine.. Palestinian Central Bureau of Statistics. p.110.
* ↑ Finkelstein, 1997, p. 629
* ↑ Ellenblum, 2003, pp. 244, 263
* ↑ Dauphin, 1998, p. 813
* ↑ Pringle, 1997, p. 61
* 1 2 Robinson and Smith, 1841, vol. 2, p. 91
* ↑ Saulcy, 1854, vol 1, p. 103
* ↑ Conder and Kitchener, 1882, SWP II, p. 324
* ↑ Hütteroth and Abdulfattah, 1977, p. 137.
* ↑ Guérin, 1875, p. 163
* ↑ Conder and Kitchener, 1882, SWP II, p. 287
* ↑ Barron, 1923, Table IX, Sub-district of Nablus, p. 25
* ↑ Mills, 1932, p. 65
* ↑ Govern de Palestina, Departamento de Estadística, 1945, p. 19
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 61
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 107
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 158
* ↑ As Sawiya Village Profile Arxivat 18-2-2012 a Wayback Machine. International Women's Peace Service. October 2004.
* ↑ Palestinians: profile of a people in search of statehood, 17 September 2011, The Observer

## Bibliografia

* Barron, J.B.. Palestine: Report and General Abstracts of the Census of 1922. Government of Palestine, 1923.
* Conder, C.R.; Kitchener, H. H.. The Survey of Western Palestine: Memoirs of the Topography, Orography, Hydrography, and Archaeology. 2. Londres: Comitè del Fons per a l'Exploració de Palestina, 1882.
* Dauphin, Claudine. La Palestine byzantine, Peuplement et Populations (en francès). III : Catalogue. Oxford: Archeopress, 1998. ISBN 0-860549-05-4.
* Ellenblum, Ronnie. Frankish Rural Settlement in the Latin Kingdom of Jerusalem. Cambridge University Press, 2003. ISBN 9780521521871.
* Finkelstein, I.; Lederman, Zvi. Highlands of many cultures. Tel-Aviv: Institute of Archaeology of Tel Aviv University Publications Section, 1997. ISBN 965-440-007-3.
* Govern de Jordan, Departamento de Estadística. First Census of Population and Housing. Volume I: Final Tables; General Characteristics of the Population, 1964.
* Govern de Palestina, Departamento de Estadística. Village Statistics, April, 1945, 1945.
* Guérin, V. Description Géographique Historique et Archéologique de la Palestine (en francès). 2: Samarie, pt. 2. París: L'Imprimerie Nationale, 1875.
* Hadawi, S. Village Statistics of 1945: A Classification of Land and Area ownership in Palestine. Palestine Liberation Organization Research Center, 1970.
* Hütteroth, Wolf-Dieter; Abdulfattah, Kamal. Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft, 1977. ISBN 3-920405-41-2.
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
* Palmer, E.H.. The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Comitè del Fons per a l'Exploració de Palestina, 1881.
* Pringle, Denys. Secular buildings in the Crusader Kingdom of Jerusalem: an archaeological Gazetter. Cambridge University Press, 1997. ISBN 0521 46010 7.
* Robinson, E.; Smith, E. Biblical Researches in Palestine, Mount Sinai and Arabia Petraea: A Journal of Travels in the year 1838. 2. Boston: Crocker & Brewster, 1841.
* Saulcy, L.F. de. Narrative of a journey round the Dead Sea, and in the Bible lands, in 1850 and 1851. 1, new edition. Londres: R. Bentley, 1854.
* Wilson, C.W.. Picturesque Palestine, Sinai and Egypt. 1. Nova York: D. Appleton, 1881.